ΓΡΑΠΤΗ ΕΡΩΤΗΣΗ E-1569/01

υποβολή: Hiltrud Breyer (Verts/ALE) προς την Επιτροπή

(29 Μαΐου 2001)

Θέμα: Αξιολόγηση του κινδύνου πυροτεχνικών αντικειμένων στην ΕΕ

Στο πλαίσιο των ερευνών για την έκρηξη στο Enschede στις 13.05.2000 διαπιστώθηκε ότι:

- οι κατηγορίες 1.1 έως 1.4 που έχουν συνταχθεί σύμφωνα με το ADR για την αξιολόγηση των κινδύνων κατά τη μεταφορά και την αξιολόγηση των κινδύνων κατά την αποθήκευση επικίνδυνων προς έκρηξη αντικειμένων, είναι μόνον εν μέρει κατάλληλες,

- η κατάταξη των πυροτεχνικών αντικειμένων στις διάφορες κατηγορίες σύμφωνα με το ADR πραγματοποιείται στα κράτη παραγωγής και κατά τη διάρκεια ελέγχων διαπιστώθηκαν λανθασμένες κατατάξεις,

- ως εκ τούτου, μόνο μερικά κράτη μέλη ελέγχουν την κατάταξη των πυροτεχνικών αντικειμένων κατά την εισαγωγή.

1. Ποιες δυνατότητες διαβλέπει η Επιτροπή να επεξεργαστεί εκ νέου και ενδεχομένως να συμπληρώσει με έναν έλεγχο τις δοκιμές για την αξιολόγηση των πυροτεχνικών αντικειμένων σε επίπεδο Κοινότητας ΟΟΣΑ και ΟΗΕ, όπου τα αντικείμενα θα εκτίθενται κοντά σε φωτιά ώστε να ληφθείπόψη το γεγονός ότι τα πυροτεχνικά αντικείμενα θα πρέπει κατά κύριο λόγο να μεταφέρονται σε κοντέϊνερ αλλά και να αποθηκεύονται με τον ίδιο τρόπο·

2. Θεωρεί η Επιτροπή, ενόψει του γεγονότος ότι η κατάταξη των πυροτεχνικών αντικειμένων πραγματοποιείται όσον αφορά τις διάφορες κατηγορίες στις χώρες παραγωγής, όπου η κατάταξη στις κατηγορίες 1.3 και 1.4 είναι απαραίτητη για τη διάθεση στην εμπορία, και τα κράτη μέλη ελέγχουν αυτή τη κατηγορία σε διαφορετική έκταση, ότι είναι δυνατόν ναποχρεώσει όλα τα κράτη μέλη στον έλεγχο αυτής της κατηγορίας πριν από την εισαγωγή όλων των αντικειμένων με βάση δοκιμές από εργαστήρια τα οποία είναι πιστοποιημένα στην Κοινότητα·

Απάντηση της κας Wallstrm εξ ονόματος της Επιτροπής

(27 Ιουλίου 2001)

Όπως αναφέρει ήδη η Επιτροπή στην απάντησή της στην γραπτή ερώτηση E-1568/01(1) του Αξιότιμου Μέλους του Κοινοβουλίου, οι ειδικοί οι συμμετέχοντες στο σεμινάριο για τις εκρηκτικές και πυροτεχνικές ουσίες(2), που πραγματοποιήθηκε στο Κοινό Κέντρο Έρευνών (ΚΚΕρ) (Ispra-Ιταλία) στις 28-29 Μαρτίου 2001, διατύπωσαν την άποψη ότι το σύστημα ταξινόμησης στο πλαίσιο της Ευρωπαϊκής Συμφωνίας των Ηνωμένων Εθνών σχετικά με τις Διεθνείς Οδικές Μεταφορές Επικίνδυνων Εμπορευμάτων (UN/ADR) αντανακλά καλύτερα την επικινδυνότητα ορισμένων τύπων εκρηκτικών, ιδίως δε των πυροτεχνημάτων, από ό,τι οι φράσεις κινδύνου που προβλέπονται στην οδηγία 96/82/ΕΚ του Συμβουλίου της 9ης Δεκεμβρίου 1996 σχετικά με την αντιμετώπιση του κινδύνου μεγάλων ατυχημάτων σχετιζόμενων με επικίνδυνες ουσίες — καλούμενη εν προκειμένω Οδηγία Σεβέζο ΙΙ). Οι δοκιμές που διενεργούνται στο πλαίσιο των εν λόγω φράσεων κινδύνου αποβλέπουν στον καθορισμό περιορισμένης δέσμης κινδύνων για τις ακατέργαστες ύλες, πλην όμως οι εν λόγω κίνδυνοι δεν είναι αντιπροσωπευτικοί του πλήρους φάσματος των κινδύνων που συνδέονται με τα εκρηκτικά ή με τα πυροτεχνικά αντικείμενα που μεταφέρονται ή που τελούνπό αποθήκευσιν. Αντίθετα, το σύστημα ταξινόμησης UN/ADR εξασφαλίζει μια πολύ ευρύτερη εκτίμηση των κινδύνων που συνδέονται με τις εκρηκτικές ουσίες και τα είδη,πό διαφορετικές συνθήκες.

Έχει επισημανθεί επίσης ότι οι τρέχουσες διαδικασίες δοκιμών, καθώς και τα κριτήρια που χρησιμοποιούνται για την ταξινόμηση UN/ADR, ενδέχεται να μην είναι κατάλληλες για τους κινδύνους στις εγκαταστάσεις αποθήκευσης. Τα ίδια τα πρωτόκολλα UN/ADR αναγνωρίζουν ότι τα πρωτόκολλα δοκιμών ενδέχεται να μην καλύπτουν όλες τις δυνατές συνθήκες συσκευασίας και μεταφοράς. Από την έρευνα που διενεργήθηκε στο Ηνωμένο Βασίλειο σχετικά με τα συσκευασμένα είδη σε αποθήκευση χύδην ή σε στεγανή αποθήκευση προέκυψε ότι,πό τις συνθήκες αυτές, οι κίνδυνοι ενδέχεται να είναι πολύ σοβαρότεροι απ' ό,τι συμπεραίνεται από τις δοκιμές UN/ADR, οι οποίες είναι εστιασμένες κατ'αποκλειστικότητα στις συνθήκες μεταφοράς. Ως εκ τούτου, εκφράζονται φόβοι ότι οι διαδικασίες δοκιμών στο πλαίσιο των πρωτοκόλλων UN/ADR δεν μπορούν να προσδιορίσουν με βεβαιότητα το επίπεδο επικινδυνότητας στις σταθερές εγκαταστάσεις αποθήκευσης. Παρά την επιφύλαξη αυτή, οι ειδικοί πιστεύουν ότι το σύστημα ταξινόμησης UN/ADR προσδιορίζει αποτελεσματικά τον κίνδυνο έκρηξης που ενυπάρχει στις περισσότερες καταστάσεις. Το σύστημα έχει το πρόσθετο πλεονέκτημα της διεθνούς αποδοχής, της ευρείας χρήσης και της τακτικής επικαιροποίησης, ούτως ώστε να απηχεί τις εξελίξεις στον τομέα των πληροφοριών και της τεχνολογίας. Εξασφαλίζει επίσης μια σταθερή βάση ανάπτυξης έτι ακριβέστερων μελλοντικών κριτηρίων επικινδυνότητας. Εν προκειμένω ενδέχεται να είναι αναγκαία η διεξαγωγή πρόσθετων δοκιμών, ούτως ώστε να εξασφαλιστεί ότι η ταξινόμηση των κινδύνων εκρηξιμότητας καλύπτει το πλήρες φάσμα των δυνατών συνθήκων αποθήκευσης.

Τα εκρηκτικά και τα πυροτεχνικά προϊόντα που εισάγονται από τρίτες χώρες στην Κοινότητα συχνά ταξινομούνται και επισημαίνονται κατά τρόπο λανθασμένο. Όλα τα κράτη μέλη απαιτούν άδειες παραγωγής και αποθήκευσης των πυροτεχνικών ουσιών και των εκρηκτικών. Επιπλέον, οι εθνικές νομοθεσίες των κρατών μελών για την αποθήκευση πυροτεχνικών ουσιών και εκρηκτικών στηρίζονται στο σύστημα ταξινόμησης UN/ADR. Ωστόσο,πάρχουν μεγάλες διαφορές στην Κοινότητα για το ποιός είναι ο φορέας που πραγματοποιεί την ταξινόμηση· οι απόψεις κυμαίνονται από την αποδοχή της ταξινόμησης των εισαγόμενων πυροτεχνημάτων, την επαναταξινόμηση από τον ίδιο τον φορέα εκμετάλλευσης, μέχρι την πλήρηιοθέτηση των συστημάτων ταξινόμησης τρίτων μερών. Στην Κοινότητα δενπάρχουν εναρμονισμένα κριτήρια αρμοδιοτήτων για τους φορείς που διενεργούν την ταξινόμηση (πρόκειται κυρίως για δημόσιες αρχές).

Ωστόσο, η Επιτροπή θέλει να εξασφαλίσει ότι τα πυροτεχνήματα που διατίθενται στην αγορά της Κοινότητας μπορούν να χρησιμοποιηθούν με ασφάλεια. Όπως ίσως γνωρίζει το Αξιότιμο Μέλος του Κοινοβουλίου, η οδηγία για την γενική ασφάλεια των προϊόντων (οδηγία 92/59/ΕΟΚ του Συμβουλίου της 29ης Ιουνίου 1992 για τη γενική ασφάλεια των προϊόντων(3)) εφαρμόζεται στα πυροτεχνήματα, καθώς και σε πολλά άλλα προϊόντα. Η οδηγία αυτή απαιτεί από τους κατασκευαστές να εξασφαλίζουν ότι τα προϊόντα που διαθέτουν στην αγορά ανταποκρίνονται σε αποδεκτά πρότυπα ασφαλείας. Απαιτεί επίσης από τα κράτη μέλη να παρακολουθούν τα προϊόντα που κυκλοφορούν στην αγορά και να ενημερώνουν τα άλλα κράτη μέλη για τα τυχόν προβληματικά προϊόντα τα οποία, εφόσον κριθεί αναγκαίο, μπορεί να αποσυρθούν από την αγορά.

Λαμβάνονταςπόψη τις ανησυχίες για την ταξινόμηση και τις παραμέτρους τις σχετικές με την επισήμανση, η Επιτροπή θα εξετάσει τη λήψη κατάλληλων μέτρων ώστε να εξασφαλιστεί ότι η ταξινόμηση και η επισήμανση των εκρηκτικών και πυροτεχνικών προϊόντων, ιδίως δε των εισαγόμενων από τρίτες χώρες, διενεργείται ορθά και, ως εκ τούτου, αντανακλά το κατάλληλο επίπεδο επικινδυνότητας των προϊόντων.

(1) ΕΕ C 364 E της 20.12.2001, σελ. 148.

(2) ΕΕ L 10 της 14.1.1997.

(3) ΕΕ L 228 της 11.8.1992.